AMANAH อวดกำไรไตรมาส 3/62 พุ่งพรวด 76% มาที่ 69 ลบ. รับรายได้โตแกร่ง
AMANAH อวดกำไรไตรมาส 3/62 พุ่งพรวด 76% มาที่ 69 ลบ. จากปีก่อนกำไร 39 ลบ. รับรายได้โตแกร่ง ขณะที่งวด 9 เดือน กำไรโต 45.26% มาที่ 177.52 ลบ. จากปีก่อนกำไร 122.21 ลบ.
6 พ.ย. 2562

บริษัท อะมานะฮ์ ลิสซิ่ง จำกัด (มหาชน) หรือ AMANAH รายงานผลการดำเนินงานประจำไตรมาส 3/62 และงวด 9 เดือนแรกปี 2562 ดังนี้

โดยผลการดำเนินงานในไตรมาสดังกล่าวมีกำไรเพิ่มขึ้น เนื่องจากการเพิ่มขึ้นของรายได้เพิ่มขึ้น คิดเป็น 16.54% (จาก 128.64 ล้านบาท เพิ่มขึ้นเป็น 149.92 ล้านบาท) ซึ่งรายได้จากสัญญาเช่าซื้อที่เพิ่มขึ้นดังกล่าวได้รับผลบวกจากการปล่อยสินเชื่อ ATM ที่มากขึ้น พอร์ทสินเชื่อมีการขยายเติบโตเพิ่มขึ้น
นอกจากนี้ยังมีรายได้ค่าธรรมเนียมและบริการที่เพิ่มขึ้น 47.30% (จาก 11.32 ล้านบาท เพิ่มขึ้นเป็น 16.68 ล้านบาท) และการเพิ่มขึ้นของรายได้อื่นซึ่งส่วนใหญ่เป็นรายได้ที่มาจากการติดตามลูกหนี้ที่มีคำพิพากษาที่เพิ่้มขึ้นคิดเป็น 91.97% (จาก 11.67 ล้านบาท เพิ่มขึ้นเป็น 22.40 ล้านบาท)
 